Ford Fiesta 2015: Ανανέωση μέρος 2ο - Ford,Fiesta,2015 | Sportdrive.gr
Εξωτερικό, Κόσμος, 17/05/2015 00:00:00
Δύο χρόνια πέρασαν από την πρώτη ανανέωση του ιδιαίτερα πετυχημένου supermini της Ford του οποίου η τελευταία γενιά βρίσκεται στην αγορά από το 2008. Αυτή τη φορά η Ford προχωράει στη δεύτερη ανανέωση του Fiesta πριν την οριστική αντικατάσταση του μοντέλου. Η ανανέωση αυτή δεν περιλαμβάνει αισθητικές διαφοροποιήσεις παρά μόνο νέα χρώματα, κινητήρες, εξοπλισμό και κάποια στοιχεία εξατομίκευσης.
Ξεκινώντας από τα χρώματα του αμαξώματος, στην παλέτα προστίθενται τα Magnetic, Candy Red και Silver Silk. Στους κινητήρες συναντάμε από εδώ και στο εξής και τον νέο πετρελαιοκινητήρα 1,5 λίτρων (TDCi) που τοποθετήθηκε πρώτη φορά στο ανανεωμένο Focus και καταναλώνει μόλις 3,2 l/100km με τις εκπομπές CO2 να φτάνουν τα 82 g/km. Επίσης οι εκδόσεις Red and Black δε θα εφοδιάζονται πλέον μόνο με τον 1000άρι EcoBoost των 140 ίππων αλλά και με τον πιο «αδύναμο» των 125 καθώς και με τον 1500άρη TDCi.
Από μεριάς εξοπλισμού, από την έκδοση Trend θα διατίθενται πλέον φωτιστικά σώματα εμπρός με στάνταρ μεγεθυντικό προτζέκτορα και φώτα ημέρας LED καθώς και δερμάτινο τιμόνι και χειρόφρενο. Η έκδοση Titanium διαθέτει εκτός άλλων τροχούς 16 ιντσών, νέες επενδύσεις στα καθίσματα με εκρού λεπτομέρειες που βρίσκονται επίσης στο τιμόνι, το λεβιέ και το χειρόφρενο. Ακόμα η έκδοση Sport θα μπορεί να διατεθεί και με επιλογή διαφορετικού χρώματος για την οροφή όπως Frozen White, Panther Black, Race Red και Candy Blue.
Ford Fiesta 2015: ...